**Bikram Sambat** (takođe i **Bikram Samwat**, Devnagari pismom: बिक्रम संवत, skraćeno "B.S.") je kalendar koji je ustanovio indijski car Vikramaditya. Naziv potiče od carevog imena i od sanskritske reči *Samvat* koja označava "kalendarsku eru" ili "kalendar". U Nepalu je ovo zvanični kalendar, koristi se uz gregorijanski kalendar i Nepal Sambat, autohtoni nepalski kalendar, koji je u upotrebi bio pre Bikram Samvata (do ere *Chandra Shamsher*). 

Bikram Samvat je solarni kalendar koji počiva na staroj hindu tradiciji (videti i Hindu kalendar i Vedsko računanje vremena). 

Godina B.S. počinje prvim danom meseca Baisakh, koji je obično 13. ili 14. aprila/travnja. Kalendar po broju godine žuri 56,7 godina (tj. 56 godina, 8 meseci i 17 dana) u odnosu na gregorijanski, što znači da aprilom/travnjem počinje [(godina naše ere)+57]. godina B.S. - npr. **2081** godina B.S. počinje u aprilu 2024. naše ere i završava se u aprilu 2025. n.e. Ako je gregorijanski datum pre aprila, dodaje se 56. Obrnuto, godinama B.S. treba oduzeti 57 u većem delu B.S. godine (april-decembar), odn. 56 u zadnjih oko 3,5 meseca.

Meseci
------

| Br. | Ime | Nepali  Arhivirano 2009-05-22 na Wayback Machine-u | Traje dana | Gregorijanski |
| --- | --- | --- | --- | --- |
| 1 | Baishākh | बैशाख | 30 / 31 | april/maj |
| 2 | Jeṭha | जेठ | 31 / 32 | maj/jun |
| 3 | Asār | असार | 31 / 32 | jun/jul |
| 4 | Sāun | साउन | 31 / 32 | jul/avgust |
| 5 | Bhadau | भदौ | 31 / 32 | avgust/septembar |
| 6 | Asoj | असोज | 30 / 31 | septembar/oktobar |
| 7 | Kāttik | कात्तिक | 29 / 30 | oktobar/novembar |
| 8 | Mangsir | मंसिर | 29 / 30 | novembar/decembar |
| 9 | Push | पुष | 29 / 30 | decembar/januar |
| 10 | Magh | माघ | 29 / 30 | januar/februar |
| 11 | Phāgun | फागुन | 29 / 30 | februar/mart |
| 12 | Chait | चैत | 30 / 31 | mart/april |

Poreklo
-------

Kalendar je nazvan po kralju Vikramaditji iz Ujjain-a. Nakon uspona Rana oligarha u Nepalu, Bikram Sambat je ušao u nezvaničnu upotrebu zajedno sa zvaničnim Shaka Sambat-om, što je trajalo duže vreme. Šaka Sambat je prekinut u njegovoj 1823. godini i od tada se Bikram Samwat zvanično koristi, od svoje 1958. godine (1901/02. naše ere). Kalendar se dosta koristi u zapadnoj Indiji, gde se zove Vikram Samvat.

Kultura
-------

Nova godina po Bikram Sambatu je jedan od mnogih festivala u Nepalu, slavi se zabavama, porodičnim okupljanjima, razmenom lepih želja i učešćem u ritualima za prizivanje dobre sreće u sledećoj godini.

Taj dan je značajan i na mnogo širem području, jer se elementi B. S. kalendara uočavaju u severnoj Indiji i državi Zapadni Bengal. Kalendar je istovetan bengalskom kalendaru, koji se koristi u Bangladešu, nova godina se tamo slavi pod imenom Pôhela Boishakh i nacionalni je praznik. Među Hindu zajednicama slavi se početak proleća i kraj žetvene sezone. 

U približno istom mesecu (*Baishakh*) je i budistički praznik Vesak, koji podseća na rođenje, prosvetljenje i smrt Gautame Bude] i obeležava se uglavnom na prvi pun Mesec u maju/svibnju. U tome se vide istorijske veze bengalskog, hindu i teravadskog budističkog kalendara.

Vanjske veze
------------

(na engleskom)

* Novi i stari nepalski kalendar Arhivirano 2015-04-08 na Wayback Machine-u
* Kalendar za 2005-06 (.pdf)
* Pretvaranje datuma nepalski-engleski i obrnuto Arhivirano 2007-09-27 na Wayback Machine-u
* Nepali kalendar za mobilni telefon
* *Download* Nepali kalendara u .ics formatu